何梦桂
赠徐霞锦
昔日山阴老魏仙，丹成飞去三千年。
倒影灭没不可得，谁驾玉犬骖云骈。
当年从事君家祖，独向炉边得丹谱。
刀圭入口羽翰生，至今去作群仙父。
丹砂散地无人收，聚作丹霞如锦毬。
腾腾五采狎猎起，夜半精光冲斗牛。
问君从事适孙子，浑家住坐丹霞里。
夜窥璇玑落星躔，昼负丹囊踏山水。
有时卖易挂白钱，醉卧圯桥堕双履。
问君何事落人间，谪业已尽当复还。
人间处处风雨恶，不如妲去蓬莱山。
山上朝霞犹可餐。